b"\n_START_ARTICLE_\nSuzzy Roche\n_START_SECTION_\nThe Roches\n_START_PARAGRAPH_\nMaggie og Terre Roche begynte \xc3\xa5 opptre profesjonelt mens de var i ten\xc3\xa5rene, og de sang med Paul Simon p\xc3\xa5 hans There Goes Rhymin' Simon og de spilte inn et album som duo, Seductive Reasoning, i 1975. De dannet vokalgruppa the Roches sammen med s\xc3\xb8steren Suzzy en gang i 1976 og innspilte gruppas debutalbum, The Roches, i 1979. Til sammen har de tre s\xc3\xb8strene gjort et titalls album, men har ogs\xc3\xa5 fulgt selvstendige karrierer hver for seg.\n_START_SECTION_\nAllsidig kunstner\n_START_PARAGRAPH_\nI tillegg til \xc3\xa5 synge er hun ogs\xc3\xa5 skuespiller og har deltatt blant annet i filmen Soup For One (1982) og komedien Crossing Delancey (1988). Roche har ogs\xc3\xa5 spilt sammen med sine s\xc3\xb8sken (some spiller seg selv) i komedien A Weekend in the Country (1996). Hun har utgitt ulike litter\xc3\xa6re tekster, blant annet en novelle, \xc2\xabLove\xc2\xbb, i antologien Carved in Rock: Short Stories By Musicians (red. Greg Kihn), Thunder\xe2\x80\x99s Mouth Press (2003). Hun har ogs\xc3\xa5 skrevet filmmusikk for et antall filmer, og med en universitetsgrad som skuespiller fra State University of New York har hun ogs\xc3\xa5 skrevet og deltatt i rekke teateroppsetninger._NEWLINE_Roche er ogs\xc3\xa5 et aktivt assosiert medlem av teatergruppen The Wooster Group og har opptr\xc3\xa5dt i et antall av gruppens produksjoner foruten ogs\xc3\xa5 komponert musikk for gruppens opptredener. Hun var kortvarig et medlem av Four Bitchin' Babes, en satirisk kvinnelig vokalgruppe med roterende deltagelser, og synger p\xc3\xa5 deres album Some Assembly Required._NEWLINE_Hun har en datter, Lucy Wainwright Roche, med sangeren og l\xc3\xa5tskriveren Loudon Wainwright III. Lucys halvs\xc3\xb8sken Rufus Wainwright og Martha Wainwright har ogs\xc3\xa5 hevdet seg som musikere, noe ogs\xc3\xa5 Lucy har begynt \xc3\xa5 gj\xc3\xb8re."